VEGA og Live Nation præsenterer   
**Cautious Clay pakker VEGA ind i soulet vellyd**    
*Den 5. juni 2022 skruer Cautious helt op for sommervarmen i Lille VEGA med fængende og skarptskårne R&B-hits.*    
   
Det er den amerikanske sangskriver og producer Joseh Karpeh, som skriver under kunstnernavnet, Cautious Clay, og ud fra dette sted udgiver poetiske og ærlige sange. Han mestrer sammenblandingen af elementer fra genrer som R&B og hiphop. Hans sofistikerede soul-inficerede sange og fløjlsbløde stemme vækker minder om musikere som James Blake, Sampha og Frank Ocean.    
   
Siden udgivelsen af debut-hitsinglen “Cold War” for tre år siden, har han været en ustoppelig, musikalsk hvirvelvind. Han har siden udgivet tre ep’er, modtaget roser fra New Yorker, New York Times og skrevet sange sammen med mastodonter som John Legend og John Mayer.  

Inden længe er den fremadstormende, amerikanske multiinstrumentalist, Cautious Clay klar med sit debutalbum, der får titlen *Deadpan Love*. Albummets tema centrerer sig om balance mellem andre og end selv. Cautious Clay for tæller om albummets titel:    
   
“It’s about having an outer layer that’s tougher, this deadpan or blank state, and an inner layer of compassion, where you’re open to being there for the people you care about,” says Karpeh. “Deadpan Love is the idea of two opposites coming together to make something better.   
   
**Fakta om koncerten**        
Cautious Clay (US)       
Søndag den 5. juni, 2022 kl. 20.00              
Lille VEGA, Enghavevej 40, 1674 København V   
Billetpris 210kr. + gebyr              
Billetsalget starter fredag den 25. juni kl. 10.00 via [vega.dk](http://vega.dk/), Live Nation og Ticketmaster